Vilhèras (Gers)

Vilhèras qu'èra ua comuna occitana de Gasconha, situada dens lo departament de Gers e la region d', ancianament de Mieidia-Pirenèus. En 1852, qu'estó despartit énter Projan e Segòs.

 Geografia 
 Toponimia 
 Vilhèras qu'es lo medish nom que Vilhèra (Bearn) dens l'aglomeracion paulina. Lo plurau qu'èra irregularament emplegat e s'explica benlèu perqué i a Gran Vilhèra e Petit Vilhèra. Los noms de tipe Vilhèra, Vilhèras que vienen de villa dab lo sufixe diminutiu -ella, donc *villella. Segon l'epòca, lo sens qu'es « petita villa » o « petit vilatge, petita comunautat ». Que i a pr'aquò una irregularitat : *villella qu'auré devut donar *vilella, puish *vilèra (cf., per verificacion lo nom lengadocian Vilèla, qui es pas un nom de comuna, mès qu'illustrè Joseph de Villèle, President deu Conselh de la Restauracion e cònse de Tolosa, d'ua familha lauraguesa). La banhadura de l s'explica mau Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 84Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 119Michel Grosclaude, Dictionnaire toponymique des communes du Béarn, Escòla Gaston Febus, 1991, p. 96 e 141. Que's remarca tanben que lo tipe *villella es exclusivament gascon o près deu gascon.
 Visons, Bizous. Se lo nom es ancian, que deriva benlèu deu nom celtic d'òme Bitios, dab lo sufixe -onem. Conferir dab Bisa de Menerbés e dab Bisanet.
 Istòria 
 Vilhèra(s) qu'avèva annexat Visons en 1822 http://cassini.ehess.fr/cassini/fr/html/fiche.php?select_resultat=40851; Bizous qu'es au nòrd-oèst de la comuna de Segòs.
 En 1852, Villères (nom francés, donc Vilhèra(s)) qu'estó despartit énter Projan e Segòs http://cassini.ehess.fr/cassini/fr/html/fiche.php?select_resultat=4261. Sus la mapa de Cassini, Pt Bilhere qu'es au nòrd de la comuna e Gd Bilhere qu'es au nòrd-oèst de Segòs. Èran pas parròpias https://www.geoportail.gouv.fr/donnees/carte-de-cassini cercar a 32400 Projan. Aqueths noms qu'an dispareishut de la mapa IGN actuala e qu'èran tanben absents de la mapa d'Estat-Major https://www.geoportail.gouv.fr/carte cercar a 32400 Projan, realizada quand Vilhèra èra enqüèra comuna. Gran e Petit Vilhèra qu'èran benlèu sengles quartièrs, un principau e un segondari, mès sense aglomeracion d'aqueths noms. Logicament, Projan que ganhè Petit Vilhèra (progression de 80 abitants énter 1851 e 1856) e Segòs Gran Vilhèra e Visons (progression de 200 abitants énter las medishas datas).

 Demografia 

 Lo n° INSEE qu'es lo d'un aute lòc per rasons practicas

 Demografia Bisons 

 Lo n° INSEE qu'es lo d'un aute lòc per rasons practicas

 Véser tanben 
 Projan
 Segòs
 Nòtas e referéncias